पश्चिम बंगाल में मारे गए पार्टी कार्यकर्ताओं का राष्ट्रीय कार्यकारी अध्यक्ष जेपी नड्डा ने किया तर्पण  
भाजपा के 80 कार्यकर्ताओं का जेपी नड्डा ने किया 'तर्पण'  
पिछले कुछ वर्षों में राजनीतिक हिंसा में गई कई की जान 
जेपी नड्डा के साथ बीजेपी नेता कैलाश विजयवर्गीय भी मौजूद
भाजपा के राष्ट्रीय कार्यकारी अध्यक्ष जे पी नड्डा (JP Nadda) ने पश्चिम बंगाल में पिछले कुछ वर्षों में राजनीतिक हिंसा में 'जान गंवाने वाले' 'भाजपा (BJP) के 80 कार्यकर्ताओं' का शनिवार को 'तर्पण' किया. इस दौरान नड्डा ने मृतकों के परिजनों से भी मुलाकात की. मौके पर बीजेपी नेता कैलाश विजयवर्गीय भी मौजूद रहे. 'तर्पण' पितृ पक्ष में की जाने वाली एक ऐसी रस्म है जिसमें पूर्वजों की आत्मा की शांति के लिए उन्हें जल अर्पित किया जाता है. भाजपा सूत्रों ने शुक्रवार को बताया था कि इससे भाजपा राज्य में व्यापक स्तर पर राजनीतिक हिंसा के मुद्दे को उजागर करेगी. पिछले कुछ वर्षों में भाजपा ने राज्य में अपनी पैठ बनाई है.
Kolkata:BJP Working Pres JP Nadda, BJP National General Secy Kailash Vijayvargiya & party's state Pres Dilip Ghosh meet family members of party workers killed in political violence in the state, after performing 'tarpan'(ritual of paying homage to ancestors) of the killed workers pic.twitter.com/Qo8m3uCPl3
भाजपा के राज्य महासचिव सयानतन बसु ने बताया था, 'महालय पर 80 भाजपा कार्यकर्ताओं के लिए बाघबाजार घाट में तर्पण का आयोजन किया गया है. दिवंगत भाजपा कार्यकर्ताओं के परिवार के सदस्य और पार्टी के वरिष्ठ नेता भी इस दौरान मौजूद रहेंगे.'
गौरतलब है कि पश्चिम बंगाल में भाजपा सत्तारूढ़ तृणमूल कांग्रेस के विकल्प के तौर पर उभर कर आई है. भाजपा ने राज्य की 42 लोकसभा सीटों में से 18 पर जीत दर्ज की जो कि तृणमूल कांग्रेस से सिर्फ चार सीटें कम हैं.